Se film direkte på www.kino.dk - og få den første kvit og frit

Fra i dag tilbyder kino.dk film på computerskærmen derhjemme, i toget eller i princippet - hvor som helst.



Tjenesten udbydes i samarbejde med YouSee, og vi starter med et udvalg på 2300 film, som bliver opdateret med nye titler hver uge. Premierefilm vil som regel udkomme på VOD fire måneder efter premieren i biografen.



"De største filmoplevelser fås i biografen. Men den moderne forbruger ønsker at supplere sine biografbesøg med at se film online og gerne lovligt. Kino.dk har hver måned besøg af omkring 350.000 filmelskere, der ser trailers, køber billetter, læser om film og debatterer. Det er et naturligt skridt at tilbyde dem video-on-demand. Vores mål er at etablere et 360 graders filmunivers, hvor film og alt omkring film er tilgængeligt hvor og når som helst," siger kino.dk's adm. direktør, Lars Bernt.



Lanceringen markerer vi ved at forære den første film kvit og frit. Hvis du sender en SMS (alm. takst) med teksten "On Demand" til 1225, modtager du en kode, og med den kan du se en film kvit og frit på www.kino.dk/ondemand.



God fornøjelse - og hvilken film vil du spendere din kode på?